मुंबई| कनाडा की स्मार्टफोन बनाने वाली कंपनी ब्लैकबेरी ने कहा कि उसने भारत में अपने उद्यम सॉफ्टवेयर उत्पादों और सेवाओं के लिए चैनल तथा वितरण नेटवर्क का विस्तार करने के लिए एचसीएल इंफोसिस्टम्स से साझेदारी की है। कंपनी के वैश्विक चैनल के उपाध्यक्ष रिचर्ड मैकलियोड ने एक बयान में कहा, “भारत में एचसीएल इंफोसिस्टम्स जैसी स्थापित साझेदार के साथ काम करके हम अपने साझेदारों के लिए विकास और अपने ग्राहकों को अपने समाधान हासिल करने के लिए विश्वस्तरीय सहयोग देना चाहते हैं और संगठनों को अपनी मोबिलिटी रणनीति को और बेहतर करने में मदद करना चाहते हैं।”